Bánh xèo

Ang bánh xèo () ay isang malutong, pinalamanan, de-bigas na pankeyk na sikat sa Biyetnam. Tumutukoy ang pangalan sa tinutunog ( – 'sumasagitsit') ng manipis na batidong bigas kapag ibinuhos ito sa mainit na kawali. Isa itong masarap na piniritong pankeyk na gawa sa galapong, tubig, at pinulbos na luyang-dilaw. Maaari rin itong tawaging Biyetnamitang krep. Kabilang sa ilang karaniwang palaman ang baboy, hipon, hiniwang tanduyong, munggo, at tawge. Kadalasang inihahain ang  na may kasamang pamutat. Kadalasan, isinasahog ang mga madahong gulay tulad ng litsugas o dahon ng perilya, iba pang mga halamang gamot na pampalasa tulad ng malipukon at balanoy ng Taylandiya,Giac Mo Viet: Bánh xèo đặc sản Cần Thơ , Nakuha noong Oktubre 10, 2018NPR Inc.:Banh Xeo (Sizzling Crepes), Nakuha noong Oktubre 10, 2018. mga pipino, at mga inatsarang gulay, karaniwan mga karot at labanos. Panghuli,  ang sawsawan nito, isang matamis at maasim na patis na may bawang. Nag-aambag ang mga elemento ng bawat sahog at sarsa sa sariwang lasa na pritong .

 Kasaysayan 
Isang tradisyonal na pagkaing-kalye sa Biyetnam ang . Pangunahing kinakain ito ng uring manggagawa dahil mura at madaling kainin. Hindi alam kung saan ito nagmula. Gayunpaman, sumasang-ayon ang maraming Biyetnames na posibleng nalikha ang putaheng ito sa isang lugar sa Gitnang Biyetnam sa pagpupusyon ng kulturang Pranses noong panahon ng pananakop o Timog Biyetnam sa pamamagitan ng mga imigranteng dumating sa Biyetnam at paghahalo sa nakapaligid na kultura. Ipinapalagay ng iba na nagmula ang  sa paghahalo ng kulturang Cham at lutuing Biyetnamita.

 Mga baryasyon 
Kabilang sa mga rehiyonal na baryasyon ang:

  ng  (Gitnang Biyetnam): madalas mas maliit, halos kasinlaki ng isang kamay. Kung ikukumpara sa , mas kaunti ang palaman ng bersiyong . Kabilang sa mga palaman ang sugpo, maninipis na hiwa ng baboy, at tawge. Pati na rin ang pagiging mas madidilim o hindi kasindilaw ng iba pang mga baryasyon dahil sa pagdagdag ng bagoong, na nagbibigay ng kakaibang lasa at kulay sa ulam.

  ng  (Deltang Mekong): madalas mas malaki kaysa sa bersiyong , karaniwang kasinlaki ng pizzang may maliit hanggang katamtamang laki, mga 12 pulgada ang diyametro. Subalit karaniwang mas manipis ito. Mas sari-sari ang mga sahog at palaman ng . Dahil dito, kadalasang mas matingkad ang kulay nitong . Halimbawa, nagiging makulay na dilaw ang putahe kapag idinagdag ang luyang-dilaw at gata. Kabilang sa mga palaman ang sugpo, liyempo, tanduyong, pinritong sibyuas, at tawge.

Sa ibang bansa
Sikat din itong putahe sa Kambodya, kung saan banh chao () ang tawag sa putahe.
Mga sanggunian

Kategorya:Lutuing Taylandes
Kategorya:Lutuing Biyetnames
Kategorya:Lutuing Kamboyano